Kalnėnų piliakalnis

Apie piliakalnį Jurbarko rajone žr. Kalnėnų piliavietė.

Kalnėnų piliakalnis, Marės kalnas – piliakalnis Telšiuose. Pasiekiamas iš plento Telšiai – Seda už geležinkelio pasukus Kalnėnų gatve į kairę vakarų kryptimi ir pavažiavus 450 m – yra 100 m į kairę vakaruose, už sodybos, gatvei sukantis į šiaurės vakarus.

 Piliakalnis 
miniatiūra|250x250px|3D modelis|kairėje
Piliakalnis įrengtas atskiroje kalvoje. Aikštelė ovali, pailga rytų – vakarų kryptimi, 30x20 m dydžio. Šiaurės rytų šlaite, 4 m žemiau aikštelės yra iki 5 m pločio terasa. Piliakalnio šlaitai vidutinio statumo, iki 10 m aukščio.

Piliakalnis apardytas arimų, Antrojo pasaulinio karo metais jo papėdėse įrengus sprogmenų sandėlius, šaudyklas. Dabar jis dirvonuoja, dalinai apaugęs krūmais.Gintautas Zabiela. Naujas Lietuvos piliakalnių sąrašo papildymas (1995–2000 m.) // Kultūros paminklai. Vilnius, 2001. T. 8, p. 21–36.

 Tyrimai 
2000 m. Bronius Dakanis šiaurės rytų šlaite esančioje terasoje ištyrė 1 m² dydžio šurfą, rado lipdytos ir žiestos keramikos, molio tinko, skaldytų akmenų ir angliukų. Piliakalnis datuojamas I tūkstantmečiu. 

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 78.

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Telšių rajone